**A madarak nem alszanak**-a kievi Les Kurbas Centre előadása a jelenlegi ukrajnai eseményekhez kapcsolódan.

Mindenki a saját módján dolgozza fel a Maidanon és Kelet-Ukrajnában történteket, korai lehet egy ilyen eseménysorozatra máris reflektálni. S ugyan az előadás kapcsolódik Ukrajna történelmének ezen pontjához, a Ptah Színház mégsem igyekszik illusztrálni a maidani hősök küzdelmét, sem az antiterrorista ukrajnai harcokat. Az alkotó előadók, Mykola Bondarchuk (UA) és Domonkos Ágnes (HU) számára ezen események csak a kezdő lökést adták meg, hogy megalkossák a tragikus harcok áldozataihoz kapcsolódó történetet.

*Ahogy a színpadon megjelennek, folyamatosan a legkülönbözőbb meglepetéseket tartogatják számunkra.*

Még ha bőröndöket is használnak, a nemzetközi társulat megtölti élettel őket, mint létezésünk örök adó-vevőit. A mozgásszínház végén a közönség is a kezébe veheti a koffert. A férfi odanyújtja a hozzá legközelebbi nézőhöz, majd a bőrönd kézről-kézre átutazik a közönségen eljutva a nőhöz; a férfi - mielőtt szembesül a Halállal- utoljára így üzen a nőnek.

Bár elmondható, hogy a színészek elsődleges célja nem a magyarázás, mint közönségnek, nem az a fő feladatunk, hogy az életről és létezésről szóló metaforikus és szimbolikus nyelvezetet teljes mértékben megértsük.

Ők ketten, még ha bőröndökként is vannak jelen, mindenképp hatása alá kerülnek a FÉRFI és NŐ gravitációs törvényének, és létrehoznak egy új, hozzájuk hasonló életet. A két bőrönd szerelmi története, ahol a hagyományos elvek alapján a kisebb bőrönd képviseli a nőt, nem csak a legmeghatóbb, hanem művészileg is nagyon kreatív és jól átgondolt epizód. Amikor a „Nőbőrönből” kikerül a legkisebb koffer, s a színésznő azt a saját ruhájába öltözteti, egy szeretnivaló családi tabló tárul a nézők elé.

A színészek számára tehát inkább a közönségben keltett érzelmek játszanak fontos szerepet, mintsem a folyamatos értelmezés.

Ami az előadás erős bázisául szolgál, az folyamatosan fenntartott a tiszta mozgásszínházi nyelv, tiszta tárgymanipuláció, a fantázia határtalan ereje, és az állat-szerű játékosság.

És ha az előadás alatt a néző csak egy pillanatra is megérzi a bánatot, hogy a háború egy új élet létrejöttét akadályozta meg, akkor mondhatjuk, hogy a „Madarak nem alszanak” elérte célját. Merthogy a színház a nézők rejtett kívánságaira, reményére kell, hogy reflektáljon.

Mostanában ez a remény Ukrajnában leginkább a békéhez köthető. Mert ahol háború dúl, ott nincs nyugalom, senki nem alhat. Sem a madarak, sem az emberek.

Eredeti cikk: Aleksandr Efimov a „ Den” nevű országos ukrán napilapban 02.04.2015